Template:2010/JimmyLetterA/pam

Apulu nang banua ing milabas, aliwa la lawe kaku deng tau neng pakisabian ku la tungkul king Wikipedia.

Sabian tamu namung magduda la reng negosianti king ideang deng taung kusang sasaup (volunteer) manibat king mabilug a yatu maliari lang miabe-yabe bang maglalang makapagmulalang pamipitpun ning beluan ning tau – para king bukud a sangkan ning pamirake.

Alang patalastas o advertisement. Alang tubu. Alang aliwang sangkan.

Apulung banua kaibat ning kayang pamitátag, maigit nong 380 miliun a tau deng gagamit king Wikipedia balang bulan – alus metung a katlu king dake ning yatung makatuglung king Aptas o Internet.

Ya ing kalimang pekasikat a karinan king Aptas o website king yatu. Deng mumunang apat, mitikdo la ampong mamamantini kapamilatan da reng bilun-bilung dollar king puhunan, mangaragul a bilang da reng tauan kareng cumpania, ampong alang patugut a pamamisali o marketing.

But, Wikipedia isn’t anything like a commercial website. It is a community creation, written by volunteers making one entry at a time. You are part of our community. And I’m writing today to ask you to protect and sustain Wikipedia. Dapot e no kalupa deng karinan-Aptas o website a pang-negosiu. Metung yang bageng lelangan ning comunidad o ning balen, at tunggal-tunggal deng articulung suslat deng magkusang sasaup o volunteer. Kayabe ka king kekatamung comunidad. At susulatanan daka ngeni bang maniad king saup mu para king pamaningat ampong pamanatili ning Wikipedia.

Nung abe-abe tamu, asundu ta yang alang bayad ampong alang advertising. Maliari ta yang ataglus a makabusni – at maliari mung gamitan ing impormasiun king Wikipedia king sanumang paralang buri mu. Ataglus ta mu ing kayang pamagdagul – at mikakalat king beluan kareng sablang lugal, at managkat king pamakiabe da reng anggang tau.

Banua-banua, king panaung iti, abutan da kayu ampo reng aliwa king mabilug a comunidad a Wikipedia ba yang mitaglus ing abe-abe tamung proyectu kapamilatan ning pamagkalub $20, $35, $50 o maigit pa.

Nung paulagan me ing Wikpedia antimong panibatan ning impormasiun – ampong panibatan ning inspirasiun – sana pilinan mung kimut ngeni.

King sablang kayapan,

Jimmy Wales

Talatátag, Wikipedia

Susug: Ing Wikipedia tungkul ya king upaya da reng taung anti kekatamung makagawang makapagmulalang bage. Deng taung kalupa tamu ing susulat king Wikipedia, tunggal-tunggal a salita. Deng taung kalupa tamu ing magpondu kaniti, tunggal-tunggal a pamanambag. Iti, katibayan ne ning misanmetung tamung upayang ibayu ya ing yatu.